Komission asetus (EY) N:o 2258/2002, annettu 18 päivänä joulukuuta 2002, asetusten (EY) N:o 1868/2002 ja (EY) N:o 1870/2002 muuttamisesta muista kolmansista maista kuin Kiinasta peräisin olevan valkosipulin tuontitodistushakemusten osalta 6 päivän tammikuuta ja 28 päivän helmikuuta 2003 välisenä aikana



Virallinen lehti nro L 344 , 19/12/2002 s. 0003 - 0004



Komission asetus (EY) N:o 2258/2002, annettu 18 päivänä joulukuuta 2002, asetusten (EY) N:o 1868/2002 ja (EY) N:o 1870/2002 muuttamisesta muista kolmansista maista kuin Kiinasta peräisin olevan valkosipulin tuontitodistushakemusten osalta 6 päivän tammikuuta ja 28 päivän helmikuuta 2003 välisenä aikana EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 545/2002(2), ottaa huomioon kolmansista maista tuotavan valkosipulin tariffikiintiöiden hallinnointitavan vahvistamisesta ja alkuperätodistusmenettelyn perustamisesta 2 päivänä huhtikuuta 2002 annetun komission asetuksen (EY) N:o 565/2002(3) ja erityisesti sen 8 artiklan 2 kohdan, sekä katsoo seuraavaa: (1) Asetuksen (EY) N:o 565/2002 6 artiklan 2 kohdassa säädetään, että käytettävissä oleva enimmäismäärä jaetaan kunkin mainitun asetuksen liitteessä I mainitun alkuperän ja vuosineljänneksen osalta perinteisten ja uusien tuojien välillä. Käytettävissä olevat määrät jaetaan kuitenkin kunkin alkuperän ja kunkin vuosineljänneksen osalta näitä kahta tuojaluokkaa erottamatta toisen kuukauden ensimmäisestä maanantaista alkaen. (2) Valkosipulin tuontitodistusten myöntämisestä annetun komission asetuksen (EY) N:o 1870/2002(4) 2 artiklassa säädetään, että uusien tuojien 15 päivän lokakuuta 2002 jälkeen jättämät 1 päivän joulukuuta 2002 ja 28 päivän helmikuuta 2003 välistä vuosineljännestä koskevat Argentiinan alkuperätuotteiden tuontitodistushakemukset hylätään, ja valkosipulin tuontitodistusten myöntämisestä annetun komission asetuksen (EY) N:o 1868/2002(5) 2 artiklassa säädetään sama säännös kaikkien muiden kolmansien maiden kuin Kiinan ja Argentiinan alkuperätuotteiden osalta. (3) Komission tämän asetuksen voimaantulopäivänä hallussa olevien tietojen mukaan perinteisille tuojille asetuksen (EY) N:o 565/2002 8 artiklan mukaisesti muiden kuin Kiinan ja Argentiinan alkuperätuotteiden 1 päivän joulukuuta 2002 ja 28 päivän helmikuuta 2003 välistä vuosineljännestä koskevia tuontitodistuksia ei ole kyseiseen päivään mennessä myönnetty käytettävissä olevaan enimmäismäärään saakka. (4) Käytettävissä olevat määrät voidaan asetuksen (EY) N:o 565/2002 6 artiklan 2 kohdan mukaisesti näin ollen jakaa myös uusille tuojille 6 päivästä tammikuuta 2003 alkaen. Tämän vuoksi olisi uusille tuojille annettava uudelleen mahdollisuus jättää tuontitodistushakemuksia 6 päivästä tammikuuta 2003 alkaen. (5) Asetukset (EY) N:o 1868/2002 ja (EY) N:o 1870/2002 olisi tämän vuoksi muutettava, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1868/2002 2 artikla seuraavasti: " 2 artikla Asetuksen (EY) N:o 565/2002 mukaisesti muiden kolmansien maiden kuin Kiinan ja Argentiinan alkuperätuotteille 15 päivän lokakuuta 2002 jälkeen ja ennen 6 päivää tammikuuta 2003 jätetyt 1 päivän joulukuuta 2002 ja 28 päivän helmikuuta 2003 välistä vuosineljännestä koskevat uusien tuojien tuontitodistushakemukset hylätään. Maaliskuun 1 päivän 2003 ja toukokuun 31 päivän 2003 välistä vuosineljännestä koskevat hakemukset voidaan jättää 13 päivästä tammikuuta 2003 alkaen." 2 artikla Korvataan asetuksen (EY) N:o 1870/2002 2 artikla seuraavasti: " 2 artikla Asetuksen (EY) N:o 565/2002 mukaisesti Argentiinan alkuperätuotteille 15 päivän lokakuuta 2002 jälkeen ja ennen 6 päivää tammikuuta 2003 jätetyt 1 päivän joulukuuta 2002 ja 28 päivän helmikuuta 2003 välistä vuosineljännestä koskevat uusien tuojien tuontitodistushakemukset hylätään. Maaliskuun 1 päivän 2003 ja toukokuun 31 päivän 2003 välistä vuosineljännestä koskevat hakemukset voidaan jättää 13 päivästä tammikuuta 2003 alkaen." 3 artikla Tämä asetus tulee voimaan 19 päivänä joulukuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä joulukuuta 2002. Komission puolesta J. M. Silva Rodríguez Maatalouden pääjohtaja (1) EYVL L 297, 21.11.1996, s. 1. (2) EYVL L 84, 28.3.2002, s. 1. (3) EYVL L 86, 3.4.2002, s. 11. (4) EYVL L 281, 19.10.2002, s. 6. (5) EYVL L 281, 19.10.2002, s. 4.